פרוטוקול ישיבת ועד ראשונה תשרי תשע"ז – אוקטובר 2016.

תקציר הפרוטוקול- הישיבה עסקה בעיקר בתכנון פעילות הועד לשנת תשע"ז. חלוקת לתת ועדות, בירור תחומי האחריות של הועדות. כמו כן, עלו על הפרק שני נושאים אסטרטגיים משמעותיים שיידונו בהרחבה בהמשך השנה- מבנה לבית הספר והארכת סמל המוסד לכיתות ז'-ח'.

1. פתיחה- סבב הכרות.
2. יו"ר הועד הדס הציגה את ייעוד הועד, הרכב הועד וההנהגה, תפקוד ועד העמותה, כיווני פעולה מרכזיים לתשע"ז עליהם סוכם זה מכבר, ועדות פעולה.
3. אושרה ע"י חברי הועד הרכב ההנהגה ההורית בהובלת הדס תדמור-גור (יו"ר) ואפרת ארזי (מזכירה).
4. חשבון הבנק של העמותה- צורך בערבות אישית במקום אבי עוקבי. סוכם כי יש לבחון העברת החשבון לבנק אחר על מנת להימנע מערבות אישית. ייבדק ע"י תמרה.
5. הוצף הצורך לתכנן עתידית התמודדות ביה"ס עם הצפי לאכלוס מאות יחידות דיור חדשות בצור הדסה. (הנושא יידרש להיות מטופל באחת הוועדות).
6. כל אחד מחברי הועד יתמנה לאחת מועדות הפעולה כמו כן כ"א יתמנה לנהל ישיבת ועד אחת לאורך השנה. מנהל כל ישיבה אחראי לדאוג להכנת הישיבה, לכתוב פרוטוקול כשבראשיתו תקציר, להעלותו לאתר ולדאוג לכיבוד.
7. הועדות שיפעלו השנה:
8. ועדת תקציב
9. ועדת מבנה קבע+גיוס כספי תרומות (ליאורה, יובל)
10. ועדת חטיבה.
11. ועדת זהות יהודית (חילונית\דתית)- בשיתוף אלירז ונעם.
12. ועדת טיפוח ביה"ס. (בשיתוף נעה היימן ועודד)
13. ועדת קהילה- הובלה בית ספרית. איש קשר בועד להקמת צוותים לכל ארוע שיידרש (בהובלת שמואל)
14. סוכם כי אין צורך בועדת תקשורת (העלאת הפרוטוקולים לאתר מספקת).
15. ועדת פרט- מחלוקת באשר לנחיצות הועדה. האם נדרשת תמיכה של ההורים בתפקוד מערך הפרט של ביה"ס או שאין רלוונטיות להתערבות של הועד בנושא זה. הדר תגבש אג'נדה מפורטת לועדה ובהתאם נצביע על נחיצותה.
16. שיבוץ לועדות:
17. זהות- נעה (מרכזת), ורד, צביקה, שני.
18. תקציב- תמרה (מרכזת), אפרת.
19. חטיבה- רותם, הדס, מרים (מרכזת), יובל, טל.
20. קהילה- מרים, אורית (מרכזת).
21. מבנה- חני (מרכזת), ליאורה (?)
22. טיפוח- רקפת (מרכזת), ליאורה (?)
23. דיון ראשוני בשטח למבנה קבע לביה"ס. השטח המוצע כרגע בסנסן- שטח עירוני סביבו ייבנו יחידות דיור רבות. הפרוגרמה של משה"ח מאוד מינימליסטית, ללא חלל להכלת כלל התלמידים. ללא השגת תרומות יהיה קשה לבנות מבנה אשר יענה על צרכי ביה"ס. קיים גם פוטנציאל לבניה על שטח הקק"ל סמוך לנס הרים. קיימת נכונות במועצה לבחון הנושא. כרגע עלינו להגיב בישיבה מסודרת על ההצעה שקיבלנו לבניה בסנסן.
24. עדכונים מליאת-
25. התייצבות העבודה בצוות ההנהלה ובשגרת ביה"ס.
26. השתלבותה של היועצת בביה"ס, ישיבות שבועיות עם המחנכים.
27. המשך דרכם של מסיימי כתות ו- מתוך 44 תלמידים 40 יצאו ללמוד בבתי ספר מחוץ לשטח המועצה. ע"פ הרשמים המתקבלים מצליחם בדרכם החדשה.
28. הקמת חטיבה- מה שעומד כרגע על הפרק זה הארכת סמל המוסד הקיים גם לכתות ז' וח'. לא יוקם בי"ס 6 שנתי ללא הצגת היקף של 3 כיתות רלוונטיות (כך שהדבר לא רלוונטי לשנתיים הקרובות) וכן מדובר במהלך כבד אשר חייב להיות מובל ע"י המועצה כחלק מתוכנית אסטרטגית של בתי הספר במועצה.